Εύρεση φωτογραφιών και βίντεο στη συλλογή σας με διάφορα κριτήρια.

# Αναζήτηση

Υπάρχουν δύο τρόποι αναζήτησης στο Shotwell: η εργαλειοθήκη φίλτρου και με μια αποθηκευμένη αναζήτηση. Η γραμμή αναζήτησης σας επιτρέπει να αναζητήσετε γρήγορα την τρέχουσα προβολή για συγκεκριμένα κριτήρια. Αποθηκευμένες αναζητήσεις χαρακτηρίζουν πιο σύνθετα κριτήρια αναζήτησης και παραμένουν στην πλευρική στήλη μεταξύ των συνεδριών.

# Γραμμή αναζήτησης

Το πλαίσιο ελέγχου ΠροβολήΓραμμή αναζήτησης εναλλάσσει την εμφάνιση της γραμμής αναζήτησης. Μπορείτε επίσης να πατήσετε CtrlF ή F8 για να εμφανίσετε τη γραμμή αναζήτησης. Από αυτήν τη γραμμή, μπορείτε να βρείτε, να εμφανίσετε και να κρύψετε φωτογραφίες και βίντεο με βάση τον τίτλο, την ετικέτα, την βαθμολόγηση ή άλλες επιλογές.

Για να ξεκινήσετε την αναζήτηση, εισάγετε απλά μια λέξη-κλειδί αναζήτησης στο πλαίσιο κειμένου, ή πατήστε στα Με σημαία, Αξιολόγηση ή Τύπος. Η αναζήτηση κειμένου ταιριάζει με τις λέξεις-κλειδιά σας σε όλα τα ονόματα ετικετών, φωτογραφιών ή τίτλων βίντεο και με τα αρχικά ονόματα αρχείων των φωτογραφιών. Τα πλήκτρα Με σημαία, Αξιολόγηση και Τύπος σας επιτρέπουν να φιλτράρετε τη συλλογή σας σύμφωνα με το αν οι φωτογραφίες είναι με σημαία, με τον τρέχοντα αριθμό αστεριών και αν τα εμφανιζόμενα στοιχεία είναι εικόνες, βίντεο ή ακατέργαστα αρχεία φωτογραφικής μηχανής, αντίστοιχα.

Η απενεργοποίηση της γραμμής αναζήτησης ή η έξοδος από το Shotwell επαναφέρει αυτόματα τη γραμμή αναζήτησης.

# Αποθηκευμένη αναζήτηση

Μια αποθηκευμένη αναζήτηση παραμένει στις συνεδρίες του Shotwell και ενημερώνεται καθώς προστίθενται και αφαιρούνται φωτογραφίες και βίντεο από τη βιβλιοθήκη του Shotwell.

Δημιουργήστε μια νέα αποθηκευμένη αναζήτηση με ΕπεξεργασίαΝέα αναζήτηση ή πατώντας CtrlS. Το πλαίσιο διαλόγου σας επιτρέπει να εισάγετε ένα όνομα για την αναζήτηση και να επιλέξετε αν θέλετε να ικανοποιεί οποιοδήποτε, όλα ή κανένα από τα κριτήρια στις επόμενες γραμμές.

Κάθε γραμμή αναπαριστά ένα κριτήριο αναζήτησης. Χρησιμοποιήστε το πλήκτρο + για να προσθέσετε περισσότερες γραμμές και το πλήκτρο - για να αφαιρέσετε μια συγκεκριμένη γραμμή. Το σύνθετο πλαίσιο στα αριστερά κάθε γραμμής επιλέγει τον τύπο των κριτηρίων. Τα κριτήρια πρέπει να εισαχθούν σωστά πριν να γίνει διαθέσιμο το πλήκτρο Εντάξει.