Ομαδοποιήστε μαζί τις φωτογραφίες που ελήφθησαν ταυτόχρονα. Μάθετε πώς να μετονομάσετε, να συγχωνεύσετε και να ταξινομήσετε συμβάντα.

# Συμβάντα

Ένα συμβάν είναι μια ομάδα φωτογραφιών που ελήφθησαν περίπου την ίδια ώρα. Όταν εισάγετε φωτογραφίες, το Shotwell ελέγχει πότε ελήφθη κάθε φωτογραφία. Έπειτα ομαδοποιεί τις φωτογραφίες σε συμβάντα.

Επιλέξτε Συμβάντα από την πλευρική στήλη για να δείτε τις φωτογραφίες σας οργανωμένες κατά ημερομηνία. Αν επιλέξετε έναν μήνα ή έτος από την πλευρική στήλη, θα εμφανιστεί ένας κατάλογος συμβάντων στο κυρίως παράθυρο. Διπλοπατήστε όλες τις φωτογραφίες που ελήφθησαν περίπου την ίδια ώρα.

Αν μια φωτογραφία δεν έχει ενσωματωμένες πληροφορίες ημερομηνίας/χρόνου, τότε το Shotwell δεν μπορεί να την βάλει αυτόματα σε κανένα συμβάν. Σε αυτήν την περίπτωση η φωτογραφία θα εμφανιστεί στην προβολή Κανένα συμβάν προσβάσιμη από την πλευρική στήλη. Μπορείτε ακόμα να μετακινήσετε την φωτογραφία σε οποιοδήποτε συμβάν θέλετε όπως περιγράφεται παρακάτω.

# Μετονομασία συμβάντων

Για να δώσετε ένα όνομα σε ένα συμβάν αντί να το αναφέρετε με την ημερομηνία του, επιλέξτε το συμβάν, πατήστε ΕπεξεργασίαΜετονομασία συμβάντος και εισάγετε ένα νέο όνομα. Ένας άλλος τρόπος μετονομασίας ενός συμβάντος είναι να διπλοπατήσετε το όνομά του στην πλευρική στήλη· πληκτρολογήστε ένα νέο όνομα και έπειτα πατήστε το πλήκτρο Εισαγωγή.

# Μετακίνηση φωτογραφιών μεταξύ συμβάντων

Αν και οι φωτογραφίες είναι αρχικά ομαδοποιημένες σε συμβάντα με την ημερομηνία τους, μπορείτε να μετακινήσετε φωτογραφίες μεταξύ συμβάντων. Για να το κάνετε αυτό, μεταφέρτε κάθε φωτογραφία στην πλευρική στήλη και αποθέστε την σε ένα συμβάν.

# Δημιουργία και συγχώνευση συμβάντων

Για να δημιουργήσετε ένα νέο συμβάν, επιλέξτε τις φωτογραφίες που θα θέλατε στο νέο συμβάν και πατήστε ΣυμβάνταΝέο συμβάν.

Για να συγχωνεύσετε συμβάντα, επιλέξτε Συμβάντα από την πλευρική στήλη, έπειτα, ενώ κρατάτε πατημένο το Ctrl πατήστε στα συμβάντα που θέλετε να συγχωνεύσετε στην περιοχή του κυρίως παραθύρου. Τελικά, πατήστε ΣυμβάνταΣυγχώνευση συμβάντων.

# Ταξινόμηση συμβάντων

Τα συμβάντα εμφανίζονται σε ένα δένδρο στην πλευρική στήλη, οργανωμένα σύμφωνα με το έτος και τον μήνα της πιο πρόσφατης φωτογραφίας στο συμβάν. Για να αλλάξετε τη σειρά ταξινόμησης του συμβάντος, πατήστε ΠροβολήΤαξινόμηση συμβάντων και επιλέξτε ή αύξουσα ή φθίνουσα.

# Αλλαγή της χρησιμοποιούμενης φωτογραφίας που θα αναπαραστήσει κάθε συμβάν

Αν επιλέξετε το στοιχείο συμβάντα στην πλευρική στήλη, θα δείτε μια μεμονωμένη φωτογραφία που απεικονίζει κάθε συμβάν. Αυτή λέγεται βασική φωτογραφία.

Από προεπιλογή, το Shotwell χρησιμοποιεί την πρώτη φωτογραφία σε κάθε συμβάν ως την βασική φωτογραφία. Για να χρησιμοποιήσετε μια διαφορετική φωτογραφία ως βασική, επιλέξτε την φωτογραφία και διαλέξτε ΦωτογραφίεςΟρισμός ως βασική φωτογραφία για το συμβάν.