Οργάνωση φωτογραφιών βάζοντας ετικέτες.

# Ονομασία φωτογραφιών

Μπορείτε να δώσετε μία ή περισσότερες ετικέτες σε επιλεγμένες φωτογραφίες. Μια ετικέτα μπορεί να έχει μία ή περισσότερες λέξεις που θέλετε να συσχετίσετε με αυτές τις φωτογραφίες.

Για να προσθέσετε νέες ετικέτες στις φωτογραφίες, επιλέξτε τις φωτογραφίες στις οποίες θέλετε να βάλετε ετικέτες, έπειτα κάντε οποιοδήποτε από τα παρακάτω:

Επιλέξτε ΕτικέτεςΠροσθήκη ετικετών.

Πληκτρολογήστε CtrlT.

Μεταφέρτε τις επιλεγμένες φωτογραφίες και αποθέστε τες στην επιθυμητή ετικέτα.

Όταν χρησιμοποιείτε CtrlT ή ΕτικέτεςΠροσθήκη ετικετών μπορείτε να πληκτρολογήσετε τα ονόματα μιας ή περισσότερων ετικετών, χωριζόμενων με κόμματα. Αφού έχετε δημιουργήσει μια ετικέτα, μπορείτε να την μετονομάσετε επιλέγοντας αυτήν την ετικέτα στην πλευρική στήλη και επιλέγοντας ΕτικέτεςΜετονομασία ετικέτας "[όνομα]", δεξιοπατώντας την και επιλέγοντας Μετονομασία... ή διπλοπατώντας την ετικέτα στην πλευρική στήλη.

Για να αλλάξετε ποιες ετικέτες συσχετίζονται με μια συγκεκριμένη φωτογραφία, επιλέξτε αυτήν την φωτογραφία, διαλέξτε ΕτικέτεςΤροποποίηση ετικετών ή δεξιοπατήστε σε μια φωτογραφία και επιλέξτε Τροποποίηση ετικετών και επεξεργαστείτε τον κατάλογο που χωρίζεται με κόμματα. Για να αφαιρέσετε μια ετικέτα από μία ή περισσότερες φωτογραφίες, επιλέξτε πρώτα αυτήν την ετικέτα στην πλευρική στήλη, έπειτα επιλέξτε τις φωτογραφίες που θα θέλατε να αφαιρέσετε και επιλέξτε ΕτικέτεςΑφαίρεση ετικέτας "[όνομα]" από τις φωτογραφίες ή δεξιοπατήστε στις φωτογραφίες και επιλέξτε Αφαίρεση ετικέτας "[όνομα]" από τις φωτογραφίες.

Για να διαγράψετε μια ετικέτα πλήρως, επιλέξτε αυτήν την ετικέτα στην πλευρική στήλη και επιλέξτε ΕτικέτεςΔιαγραφή ετικέτας "[όνομα]" ή δεξιοπατήστε και επιλέξτε Διαγραφή ετικέτας "[όνομα]".

Όταν δημιουργείτε μια ετικέτα, θα εμφανιστεί στην πλευρική στήλη κάτω από το στοιχείο ετικέτες, που είναι κρυφό αν δεν υπάρχουν ετικέτες. Οι φωτογραφίες μπορούν να έχουν πολλαπλές ετικέτες προσαρτημένες σε αυτές και όταν πατάτε στο όνομα μιας δοσμένης ετικέτας στην πλευρική στήλη, θα δείτε όλες τις συσχετισμένες φωτογραφίες με αυτήν την ετικέτα.

# Ιεραρχικές ετικέτες

Το Shotwell υποστηρίζει επίσης ιεραρχικές ετικέτες. Μπορείτε να αναδιατάξετε τις ετικέτες σας με μεταφορά και απόθεση μιας ετικέτας σε μια άλλη. Για να δημιουργήσετε μια νέα υποετικέτα δεξιοπατήστε σε μια ετικέτα και επιλέξτε Νέα.

Οι ιεραρχικές ετικέτες μπορεί να σας βοηθήσουν να ταξινομήσετε τον κατάλογο ετικετών σας έτσι που να ταιριάζει καλύτερα με τον τρόπο εργασίας ή σκέψης σας· για παράδειγμα, μπορείτε να αποθηκεύσετε ετικέτες θέσης όπως "βουνά" ή "παραλίες" κάτω από μια γονική ετικέτα "Τοποθεσίες", που η ίδια μπορεί να τοποθετηθεί κάτω από την ετικέτα "καλοκαιρινές διακοπές".

Σημειώστε ότι διαγράφοντας μια γονική ετικέτα διαγράφονται επίσης και οι θυγατρικές της ετικέτες.